Ridû

Ridû (ki s' trouve pus sovint dizo spotcheye cogne «a Rdû», la-minme e scrijha Feller: «Rudû / a R’dû»Li spotchåve voyale do payis, c' est «u», k' on-z a rfondou «i» dins l' mwaisse cogne «Ridû», dinltins eto a RdoûPrononçaedje da Maria Paquet (vinowe å monde a Transene diviè 1895); ci cogne la doet esse pus viye, ca ele rime avou li spot de dmorants: a Rdoû, c' est des Tchitchoûs., F. Redu), c' est èn ancyin ptit ban del Walonreye, rebané avou Libin, el province do Lussimbork.


 Mwaissès dnêyes 
 Limeros del posse: 
 asteure : 6890 
 Di 1969 a 1977 : 6914.
 Limero diyalectolodjike: Ne 11 (mwaisse pont d' l' A.L.W.).
 Arondixhmint: Li Tchestea.
 Lomaedje et spotaedje des djins did la: 
 Lomaedje: 
 Ridûtî, Ridûtresse;cawete -î (noûmot do walon, atåvlé e 2021). (F. Redutois, oise) Jean Germain Avis de recherche : Wallons, comment vous appelez-vous, Vers l'Avenir, 24 d' octôbe 2007.
 Les Boucats : les Boucatîs.
 Sipotaedje:
 Ridû : les Tchitchoûs.TG1 p. 55.; li bodje do mot est «»; li cawete -oû est dandjreus metowe po -åd; adon, ci sereut les Tchitchåd, les cis k' ont des catches ås ouys, pask' i magnèt må, sins vitamene; c' est l' prumî viyaedje di l' Årdene, et c' esteut signeurreye di Stegne, sol Fåmene, on pus ritche payis.
 Lesse : les MitletsPapî Bourguignon p. 81.; sinse nén clair, les VessoûsS117; po «les Vessåds», po rire di zels pask' i vessént voltî, veyanmint k' i magnént bråmint des ptits poes, come dins les pôvès familes di tote l' Årdene.

 Nos di des plaeces di Rdû 
Metowe so ene pådje tote seule

 Djeyografeye 
L' Aiwe di Lesse, ki vént di Transene et d' Maissin, arive a Lesse k' ele trevåtche å mitan. Adonpwis, ele frè limite inte Ridû eyet Dåvdisse.

 Economeye 
 Li Pordjet « Viyaedje ås lives » a stî enondé e 1981. Il a pår candjî l' cogne do viyaedje, la k' ene vintinne di måjhone sont divnowes des livreyes et des cafè-restorants.
 Dispu 1965, gn a eto ene eståcion di l' Adjince espaciåle uropeyinne, lomêye adon l' ESRO.
 Ene måjhon ås rabistocaedjes î a veyou l' djoû e 2016.

 Tuzance walone 
 Respondeus po les Inketes da Haust : Ernest Delaite.
 Sicrijheus e walon a l' ocåzion : Charles Delaite, Robert Detroz.
 1984 : Sitrimaedje do tome I live da Lucyin Mahin «Ene båke so les bwès d' l' Årdene»
 1993 : Pol sitrimaedje des tomes II et III, raploû so l' avni do walon, avou l' prumî rescontraedje des rfondeus Lucyin Mahin, Lorint Hendschel, Tiri Dumont.
 1997-2006 : e moes d' octôbe, fôre ås lives do payis, avou on stande pol walon; e 1997, li 12 d' octôbe, dins ç' cåde la, raploû «C' est todi li ptit k' on spotche» (culteure ey economeye), avou pretchaedje da Jean-Pierre Hiernaux, Jean-Claude Somja et Pire Otdjåke; e 1998, 1999 et 2000, prezintaedje do Calindrî walon. Ces etrevéns la estént adjinçnés pa Lucien Mahin et Michèle Gabriel.
 2022-2023: standes walons å wekene do live a Påke.

 Alére 
 Etienne Alexandre, Redu à pas contés, Colpin Editeur, 1996.

 Sourdants 

Categoreye:Ancyins ptits bans del Walonreye
Categoreye:Veyes et viyaedjes di Walonreye
Categoreye:Province do Lussimbork